पन्त होरें अपनी जिंदगी च मते उतार-चढ़ाς दिक्खे। मते तंगी-तुर्शी दे दिन गुजारे। घरा दा नस्सी बी गे। साधुएं दी टोल्ली च बी रेहियै दिक्खी लैता। जीवका कमाने लेई मते पापड़ बी बेले, पर उ’नेंगी चैन कुतै नेई मिलेआ। फ्ही उ’नें संस्कृत दी इक-दऊं परीक्षा पास कीतियां। ल्हौर गे ते उत्थें ओह् प्रगतिवादी लेखकें दे संपर्क च आए। इसदा उंदे द्रिश्टीकोण ते लेखन पर प्रभाς पेआ, जेह्‌ड़ा उंदी कवता च साफ लभदा ऐ। ‘उट्ठ मजूरा, जाग करसाना’, ‘इद्धर हो जां उद्धर हो’, ‘कम्म करा ते रुट्टी दे’ ते ‘अड़ब बैह्‌ड़ा’ जनेहियां कवतां इस गल्लां दा सबूत न।